**Rad sa celim brojevima:**

Celi brojevi mogu biti označeni i neoznačeni. Zapis neoznačenih celih brojeva je identičan njihovoj reprezentaciji u binarnom brojčanom sistemu. Oni mogu biti samo pozitivni. Na primer, broj 200 kao jednobitni neoznačeni ceo broj se može zapisati na sledeći način: 11001000 u binarnom sistemu, dok u heksadekadnom sistemu njegova reprezentacija je sledeća: C8.

**Množenje neoznačenih brojeva**

Postoji više različitih oblika instrukcije mul. Najstariji oblik instrukcije (MUL) glasi:

mul source

Source predstavlja registar ili memorijsku adresu. Vrednost source registra se množi sa vrednošću iz akumulatora. Ukoliko je operacija veličine bajta, vrednost source registra se množi sa vrednošću AL registra, i rezultat se smešta u 16-bitni AX registar. Ako je vrednost source registra 16-bitna vrednost, onda se ta vrednost množi sa vrednošću iz AX, i 32-bitni rezulltat se smešta u DX:AX. Ukoliko je vrednost source registra 32-bitna vrednost, onda se ta vrednost množi sa vrednošću iz EAX, i 64-bitni rezultat se smešta u EDX:EAX.

**Deljenje neoznačenih brojeva**

Koristi se instrukcija **div**.

div source

Ukoliko je sadržaj source registra 8-bitna vrednost, tada se vrednost iz AX registra deli datim operandom. Količnik se upisuje u regstar AL, a ostatak u AH registar. Ukoliko je sadržaj source registra 16-bitna vrednost, tada se vrednost iz DX:AX deli operandom, Količnik se smešta u AX, a ostatak u DX. U slučaju 32-bitne vrednosti u source registru, vrednost iz EDX:EAX se deli operandom iz source registra, količnik se smešta u EAX, dok se ostatak smešta u EDX.